b'\n_START_ARTICLE_\nEdwardsplat\xc3\xa5et\n_START_PARAGRAPH_\nEdwardsplat\xc3\xa5et (eng.: Edwards Plateau) er en \xc3\xb8koregion i det sentrale Texas, som utgj\xc3\xb8r den aller s\xc3\xb8rligste delen av den store nordamerikanske pr\xc3\xa6rien. \xc3\x98koregionen utgj\xc3\xb8r et h\xc3\xb8yplat\xc3\xa5 (h\xc3\xb8yeste punkt ca 900 moh), som mest best\xc3\xa5r av kalkstein og av et ganske tynt jordlag. Det avgrenses i s\xc3\xb8r og \xc3\xb8st av Balcones Escarpment og i vest av Pecos River. Mangelen p\xc3\xa5 overflatevann og det tynne jordlaget umuliggj\xc3\xb8r jordbruk i store deler av omr\xc3\xa5det, derimot benyttes en betydelig del som beitemark for kveg og sau.'